Aithra (matka Thésea)

Aithra alebo Aitra (, ) je v gréckej mytológii dcéra troizénskeho kráľa Pitthea.Hyginus, Fabulae 16.

V mýtoch zastáva Aithra významné miesto a to predovšetkým preto, lebo sa s aténskym kráľom AigeomApollodoros, Bibliotheca, 3,16,1. (alebo s bohom Poseidónom) stala matkou Thésea, jedného z najväčších gréckych hrdinov. Keď Théseus uniesol krásnu Helenu (pred únosom Parida), jej bratia Kastor a Polydeukes ju zachránili a za trest odviedli jeho matku Aithru, ktorá potom musela Helene slúžiť ako otrokyňa.Apollodoros, Bibliotheca, 3,10,7.  Neskôr keď Paris uniesol Helenu do Tróje, Aithra ju nasledovala.Homér, Iliada, 3,139. 
Jej vnuci Akamas a Démofón ju potom pri dobýjaní Tróje oslobodili.

V príbehu antického autora Parthenia z Nikaie po tom, ako Paris uniesol krásnu Helenu, prišiel vnuk Aithry Akamas s Diomédom a do Tróje vyzvať kráľa Priama a jeho syna Parida, aby Helenu vydali. Kráľ Priamos si ich vypočul, ale oni ani napriek trpezlivému vyjednávaniu neuspeli. Počas rokovania uvidel Akamas dcéru kráľa Priama Laodiku a na prvý pohľad sa do nej zamiloval. Laodike sa Akamas tiež zapáčil a hneď sa s tým zverila svojej priateľke Filobii, manželke dardanského kráľa Persea, ktorý bol tiež na rokovaniach.Parthenios, Erotica pathemata, 16.

Filobia následne presvedčila svojho manžela, aby ich pozval do Dardanie, kde pripravili hostinu, počas ktorej Akamas a Laodika svoju lásku naplnili a po čase sa im narodil syn Mounitos, ktorého potom vychovávala Aithra.

Po páde Tróje sa Mounitos s Aithrou vrátili domov. Neskôr Mounitos zomrel počas poľovačky pri Olynte v Trákii na uhryznutie hadom Lykofrón z Chalkidy, Alexandra, 2,1.a podľa Hygina si Aithra od žiaľu zo straty svojich detí zobrala život.Hyginus, Fabulae 243.

 Referencie a bibliografia 

Kategória:Postavy gréckej mytológie
Kategória:Obete samovrážd v gréckej mytológii